Нагадаю, у канцы 90-х гадоў у Рэспубліцы Беларусь у цэлым сфарміравалася даволі стройная сістэма заканадаўства аб культуры. Сёння яна складаецца з базавага Закону аб культуры і 6 тэматычных законаў, якімі рэгулююцца грамадскія адносіны ў сферы бібліятэчнай і музейнай справы, кінематаграфіі, аховы гісторыка-культурнай спадчыны, народнай творчасці, уключаючы народныя промыслы і рамёствы, а таксама Закону аб творчых саюзах і творчых работніках. З 2000 года пачаўся новы этап удасканалення заканадаўства аб культуры з улікам практыкі яго прымянення. Гэтаму садзейнічала ўкараненне ў практыку працы ўстаноў культуры інфармацыйных тэхналогій, змяненне ўмоў сацыяльна-эканамічнага развіцця краіны і пашырэнне сістэмы права.